Da Gama's Cottage is ’n volledig gemeubileerde vakansiehuis in die kusdorpie St Helenabaai. Snoektyd is vanaf April tot Augustus, so gaste kan gerus elke middag vars en gevlekte snoek by die kaai gaan koop!
Die huis is op ’n heuwel en bied ’n pragtige see-uitsig met die berge in die verte. Daar is 'n 1 kilometer grondpad bo-op die berg tot by die kothuis. Die naaste strand is 7 minute se ry met die bult af. Ontspan soggens met 'n koppie boeretroos en sien die son oor die Piketberge en baai opkom.
Die huis bied slaapplek aan 4 gaste in 2 slaapkamers. Die eerste slaapkamer het ’n dubbelbed en die tweede een het 2 enkel…
Die huis bied slaapplek aan 4 gaste in 2 slaapkamers. Die eerste slaapkamer het ’n dubbelbed en die tweede een het 2 enkelbeddens. Albei badkamers is en suite met ’n stort.
Die kombuis is volledig toegerus vir selfsorg en het ’n yskas-vrieskas, gasstoof, gasoond, gasketel, mikrogolfoond en kooktoebehore. Daar is 'n ruim stoep met beskutte braaigeriewe en veilige parkeerplek. Daar is nie 'n TV nie. Warm water word deur die sonpanele voorsien en gryswater word in die tuin gebruik.
Besienswaardighede in die omgewing sluit veilige swemstrande en Shelley Point Gholfklub in, en daar is doendinge soos visvang, fietsry en voetslaan. Dorpe soos Paternoster en Langebaan is 'n klipgooi ver. Gaan op 'n bootrit op die Bergrivier oorkant die baai of besoek die Cederberge en verwonder jou aan unieke rotstekeninge.
'n Bespreking by Da Gama's Cottage sluit in:
Gaste wat na Da Gama's Cottage gekyk het, het ook belangstelling getoon in die volgende lekke plekke:
Vasco Da Gama-rylaan 7, Britannica Heights, St. Helenabaai, 7390, Wes-Kaap